Tuesday, February 9, 2016
Puonj Simeo Melkio, Nzoia Efeso, 27/1/1974
Gima Omiyo Ok Agol Fanjili
1. Gima mona golonu Fanjili to nikech gima awacho to ok tim.
2. Legion Maria an ema akelonu, to ka utugo to abiro ketho Legion Maria. An emane ang’iewe kod remba.
3. To gima anyisu, ka jatendu onyisou wach, ndikuru to mondo uti godo.
Sadaka Ok Cham
4. Sadaka to gin mag jok modhier, ma ng’ama ochamo to ong’e maber ni dalani orundore.
Duol Mamuol Ema Kwayo Rombe
5. Kata kamano, gima omiyo dhano (Jokristus) duto oke (en ni) dwol matek ok kwa rombe.
6. Gima omiyo awacho kamano, jokwath ohol (owir/oketi) mang’eny.
7. Bishobe moko nitie maok owinjore kod tich, ema omiyo rombe ke.
8. Ach-Bishop Albert Aloo, en to pod obandho tij Kadinar nyaka sani to podi, nyaka chopi olokre Mtakatifu (eka noyud tij Kadinar).
Weche Gedo
9. Ne awacho chon ni yawa ger uru kanisa chon. Nyaka nene, od Mama (Bikra Maria) ok chal kaka odni chalo ni.
10. Ka gero Klisia otamou to wach uru ni utamoru mana e mwandu. Chak uru chon, geduru.
11. Pinyni biro bedo komunist to unuywagi, to biro timore.
12. Un johawi un joma oyie kuom Nyasaye. Geruru kanisa, kite eri aneno kae.
Asechiwo Remba
13. An awuon, ne asechiwo remba. Mondo piny mangima ong’e ni asechiwo remba.
14. To ng’ama wacho adieri piny kwiny go tetete.
15. Ng’ama ofuwo, roko (gol) odok eite mondo obed mariek.
Unutel Nade Jotelo
16. Unutel nade, jotelo?
17. Kichamo Sadaka, Malaika ywakni, Jotakatifu bende ywak.
18. An jamiriambo ayie wachne (kuom) higni 15 (kende), to ka ochopo higni 16 to adagi chuth ma koro ok adwari, ma kata inyon tienda to adagi.
19. Lemo kende.
20. To kik ng’ato tho ka chunye kuotho nitie. Parre uru, timno rach.
Dongrruok Maru Rach
21. Nyithindwa, Dongrruok maru rach. Owino bende orado kod Nyambok to onge ng’ama anyalo seyo.
22. Un jok ma odire kod gik moko eudi, un bende piny polo odirenu.
Adwaro Jodolo Moti
23. Adwaro mondo oket jodongo moti mondo gibed Pate ei kanisa, eka kanisauni noriere.
24. (Koseket Jodolo moti) koro eka Jo Pate matindo okikre eigi, eka kanisa nobed kare. To nono to kanisa oyowore (okethore).
25. Ka ine mae (nyakoni/dhakoni), gi ich; ine mae, gi ich. Koro mano an (Simeo) ema amiyogi iye? Kijana tien’gnani oketho kanisa.
26. Gima omiyo an apingo (atamora) mon matindo ma omi mathe, gi wuotho koni gi koni ka gi terore kod chuo. Ka giduogo dala to chuore ok odwar.
Legion Maria Ok Chamie Msahara
27. Legion Maria ok Chamie Msahara, ma ng’ama oneno ni othagre ochak chon owe tich.
28. An mondi ema remba ochwerie pinyni to pok uwinje ka akwayou Msahara.
29. Un duto tetete, Jokristus, wageruru kanisa kuom yie.
30. Miriambo (yare) Odiechien’g makawuono kik chak kel kuoma. To ka un kod wach ma adiera to unyiso jodong kanisa, ma ok an.
31. Ng’at ma jamiriambo ok nyal donjo e piny Nyasaye. To miriambo to tow. Omiyo an to adagi miriambo.
eng_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn